VIL 
ANNALES MUSEI NATIONALIS HUNGAEICI. 
1909. 
DE SPECIE ALTERA DIPTERORUM GENERIS 
TOWNSENDIA WILLIST. 
Auctore Prof. M. Bezzi. 
(Cum figura una.) 
Genus Asilidarum Townsendia, prius a cl. Williston in Kans. 
Univ., Quar., Voi. IV. No. 2, Octob. 1895, p. 107—108, descriptum 
fuit; postea in Biol. Centr.-Amer., Vol. I. p. 307—308, Septemb. 1901, 
verbis fere iisdem iterum recordatum fuit, adiecta tamen in tab. Y. fig. 
19, pulcherrima icone quam cl. van der Wulp pinxit. 
Notam distinctionis praecipuam alæ præbent, in quibus cellulae 
posticae tantum quatuor inveniuntur; character vero quod in Asilidarum 
familia rarissime occurrit, ac nunquam immo observandum est, nisi in 
genere illo Leptopteromyia quod nuperrime 1 cl. ipse quoque Williston 
proposuit. At dum Leptopteromyia apud Leptogaster certe locanda est, 
Townsendia vero in vicinitate Holopogonis absque dubio militat, ut e 
corporis figura pedumque forma ac tota ex facie cernitur. Praeterea 
tamen ab Holopogone differt : fronte lata, nuda, setis frontoorbitalibus 
distinctis tantum praedita ; facie plana ac nuda, mystace tantum ad 
oris marginem setis paucis constituto ; mesopleuris nudis ; setis meta- 
pleuralibus paucis ac non undulatis ; alis basi angustioribus. Ab Oligo- 
pogone distincta est antennarum stylo non piloso et mystace parcius 
setoso. Ab Holcocephala, cui mystacis forma accedit, differt præcipue 
forma capitis toto coelo diversa. 
Capitis, et imprimum frontis, forma, pariter ac in Stichopogone 
sunt et tuberculum ocellare quoque vix prominulum est, at notis reliquis 
omnibus a genere isto recedit. Cl. Williston in descriptionibus suis de 
cellula anali omnino silet, quæ tamen in van der Wulpii icone ad ala¬ 
rum marginem aperta fingitur ; in nova hic descripta specie cellula 
analis ut in Holopogonibus genuinis ante marginem clausa et peduncu- 
lata est, ita ut animus meus in suspicionem erroris cujusdam in figuræ 
delineatione elapsi inducatur. 
Speciei typicæ, cui minutae nomen imponere placuit, mares duo 
1 Manual of North- American Diptera, Third edition, 1908, p. 195, fig. 35. 
